સાન્યાએ એક ડાન્સર તરીકે પોતાની કરિઅર શરૂ કરી હતી. એટલું જ નહીં, તેણે ફિલ્મ ‘સિક્રેટ સુપરસ્ટાર'ના સોંગ સેક્સી બલીએને કોરિયોગ્રાફ પણ કર્યું હતું. તેનું કહેવું હતું કે, ‘ડાન્સ તેના માટે એક્ટિંગ સુધી પહોંચવાનો એક માર્ગ હતો. તે કહે છે કે, ‘હું ડાન્સર એટલા માટે બની હતી કે દિલ્હીમાં તમારી પાસે વધારે વિકલ્પ હોતા નથી. તમે દિલ્હીમાં થીએટર કરી શકો કે પછી ડાન્સ. એક્ટર બનવું તો દૂરનું સપનું લાગે. એટલા માટે મેં કોલેજમાં ડાન્સ કરવાનું શરૂ કર્યું હતું. કોલેજમાં ડાન્સ સોસાયટીમાં પણ હું હતી. એ પછી સ્કૂલમાં ડાન્સ ટીચર તરીકે પણ કામ કર્યું હતું. એ પછી એક ડાન્સ રિયાલિટી શો માટે હું મુંબઈમાં આવી હતી. જોકે, એ શક્ય ન બન્યું એટલે વિચાર્યું કે મુંબઈ આવી છું તો એક્ટિંગમાં પણ નસીબ અજમાવું. અહીં દિલ્હીમાં મારી કોલેજની બે છોકરીઓ રહેતી હતી એટલે મેં તેમને કહ્યું કે મને પણ તમારી સાથે રાખો. એ સમયે એક નાનકડા ઘરમાં અમે છ જણ રહેતા હતા. અમે બે વર્ષમાં પાંચ ઘર બદલ્યા હતા. બેચલર્સને પ્રોબ્લેમ રહે જ છે.